ఢమరుకం (సినిమా)

**ఢమరుకం** 2012 లో విడుదలైన సామాజిక ఫాంటసీ తెలుగు చిత్రం, ఈ చిత్రానికి రచయిత, దర్శకుడు శ్రీనివాసరెడ్డి. ఈ చిత్రానికి ప్రధాన పాత్రదారులుగా నాగార్జున, అనుష్క నటించారు. ఈ చిత్రానికి సంగీతాన్ని అందించింది దేవి శ్రీ ప్రసాద్. ఈ చలన చిత్రం ప్రపంచ వ్యాప్తంగా మిశ్రమ సమీక్షలతో 1400 పైగా థియేటర్లలో 2012 నవంబరు 23 న విడుదలైంది. ఈ చిత్రం నాగార్జున కెరీర్ లో బాక్స్ ఆఫీసు వద్ద ఓపెనింగ్ అయిన అతిపెద్ద చిత్రంగా నమోదయింది.

## తారాగణం
* నాగార్జున - మల్లికార్జున
* అనుష్క - మహేశ్వరీ
* రవి శంకర్ - అంధకాసుర
* ప్రకాష్ రాజ్ - శివుడు (దేవుడు) / సాంబయ్య
* గణేష్ వెంకట్రామన్ - రాహుల్
* దేవన్ - విశ్వనాధం, మహేశ్వరీ తండ్రి
* ప్రగతి - రాజేశ్వరీ, మహేశ్వరీ యొక్క తల్లి
* బ్రహ్మానందం - రుద్రాక్ష
* జీవా - మాయి
* అభినయ - శైలు, మల్లికార్జున సోదరి
* ఛార్మి - ఒక పాటలో ప్రత్యేక ప్రదర్శన
* పంచి బోరా - కవిత 
* ఎం.ఎస్.నారాయణ 
* బ్రహ్మాజీ 
* ప్రియా 
* సమీర్ హాసన్ 
* అవినాష్ 
* గీతాంజలి 
* గిరిబాబు 
* చంద్రమోహన్ 
* రఘుబాబు 
* కృష్ణ భగవాన్ 
* తాగుబోతు రమేష్ 
* పృథ్వీరాజ్ 
* దేవదాసి మోహన్ 
* అజయ్ 
* కవిత 
* సత్యకృష్ణన్ 
* రజిత 
* శ్రావణ్ 
* కమల్ 
* ప్రభు 
* రామరాజు 
* విజయ రంగరాజు 
* అపూర్వ 
* కల్పన 
* లక్ష్మి 
* అరుణ 
* అమృత గౌరి 
* శ్రుతి 
* అర్చన 
* అనిత 
* నందిని 
* నాన్సీ 
* మాస్టర్ గౌరవ్ . 

## సాంకేతిక వర్గం

* స్క్రీన్ ప్లే, దర్శకత్వం: శ్రీనివాసరెడ్డి 
* కధ: వెలిగొండ శ్రీనివాస్ 
* సంగీతం: దేవీశ్రీ ప్రసాద్ 
* గీత రచయితలు: జొన్నవిత్తుల రామలింగేశ్వర రావు, భాస్కరభట్ల రవికుమార్,రామజోగయ్య శాస్త్రి, కరుణాకర్, చంద్రబోస్, సాహితి 
* నేపథ్య గానం: వెంకట్ సాయికార్తీక్, శ్రీకృష్ణ, హరిణి, హరిహరన్, కె.ఎస్.చిత్ర, శంకర్ మహదేవన్, సుచిత్ సురేషన్, మమతా శర్మ, గోపికా పూర్ణిమ, కార్తీకేయన్, జస్ప్రిత్ జాస్, సునీత  
* ఛాయా గ్రహణం: చోటా కె నాయుడు
* కూర్పు: గౌతంరాజు 
* నిర్మాత: ఆర్.ఆర్.వెంకట్ 
* నిర్మాణ సంస్థ: ఆర్.ఆర్.మూవీ మేకర్స్ 
* విడుదల:23:11:2012.

## పాటలు
ఈ చిత్రానికి ప్రముఖ సంగీత దర్శకుడు దేవి శ్రీ ప్రసాద్ సంగీతాన్ని అందించారు. ఇది ఆయన కెరీర్‌లో 50వ ఆల్బమ్ కావడం విశేషం. ఈ చిత్ర ఆడియోను ఆదిత్య మ్యూజిక్ ద్వారా విడుదల చేశారు. ఆడియో విడుదల కార్యక్రమం 2012 సెప్టెంబర్ 10న హైదరాబాద్‌లోని శిల్పకళా వేదికలో ఘనంగా జరిగింది. ఈ ఆల్బమ్‌లో మొత్తం 10 పాటలు ఉన్నాయి. వీటికి జొన్నవిత్తుల, చంద్రబోస్, సాహితీ మరియు భాస్కరభట్ల సాహిత్యాన్ని అందించారు.
  
* ఓంకారం , రచన: జొన్నవిత్తుల రామలింగేశ్వర రావు, గానం. వెంకట సాయి
* అరుణ ధవళ , రచన: జొన్నవిత్తుల రామలింగేశ్వర రావు గానం.కార్తీక్
* నేస్తమా నేస్తమా, రచన: భాస్కర భట్ల రవికుమార్, గానం.శ్రీకృష్ణ , హరిణి
* రెప్పలాపాయి , రచన: రామజోగయ్య శాస్త్రి, గానం. హరిహరన్, కె ఎస్ చిత్ర
* ధీంతన , రచన: కరుణాకర్, జొన్నవిత్తుల రామలింగేశ్వర రావు(మంత్రాస్) గానం.శంకర్ మహదేవన్
* సక్కుబాయి గరం చాయ్ , రచన: రామజోగయ్య శాస్త్రి, గానం.సుచిత్ సురేశన్, మమతా శర్మ
* లాలీ లాలీ, రచన: చంద్రబోస్ , గానం.గోపికా పూర్ణిమ
* భూనభో తాలకే , రచన: జొన్నవిత్తుల రామలింగేశ్వర రావు, గానం.ఎం ఎల్ ఆర్ కార్తీకేయన్
* కన్యాకుమారి , రచన: సాహితీ , గానం.జస్ప్రీత్ జస్ , సునీత
* శివ శివ శంకర, రచన: జొన్నవిత్తుల రామలింగేశ్వర రావు, గానం.శంకర్ మహదేవన్ .

## నిర్మాణం
### తారగణం
ఈ చిత్రంలో నాగార్జున మరియూ అనుష్క హీరో హీరోయిన్లుగా నటించగా, గణేష్ వెంకట్రామన్, ప్రకాష్ రాజ్, జీవా, బ్రహ్మానందం, కృష్ణ భగవాన్, రఘుబాబు, ఎం.ఎస్. నారాయణలు ముఖ్య పాత్రలను పోషించారు గౌతం రాజు కూర్పు, చొటా కే నాయుడు ఛాయాగ్రహణం, దేవి శ్రీ ప్రసాద్ సంగీతాన్ని అందించారు. ప్రముఖ నటి చార్మి ఈ చిత్రంలో ఒక పాటలో ప్రత్యేక ప్రదర్శన ఇచ్చింది

### చిత్రీకరణ
ఈ చిత్రం యొక్క షూటింగ్ 2011 ఏప్రిల్ 25 న ప్రారంభమైంది. 2011 సెప్టెంబరు 29 న ఈ చిత్రం యొక్క ట్రైలరును ఆనాడు విడుదలైన రెబెల్ చిత్రంతో పాటు విడుదల చేసారు. ఆ ట్రైలరుకు ప్రేక్షకుల నుంచి మంచి ఆదరణ లభించింది. 70 నిమిషాల పాటు భారీ గ్రాఫిక్సు కలిగిన మొదటి తెలుగు చిత్రంగా దీనికి గుర్తింపు లభించింది.అంజి, అరుంధతి, మగధీర, ఈగ వంటి ఎన్నో చిత్రాలకు గ్రాఫిక్స్ ని అందించిన ఫైర్ ఫ్లై సంస్థ ఈ చిత్రానికి గ్రాఫిక్స్ అందించింది

### విడుదల
సెన్సారు బోర్డువారు ఈ చిత్రానికి U/A సర్టిఫికెట్ ని అందజేసారు. ఈ చిత్రం ఎన్నో వాయిదాల తర్వాత 2011 నవంబరు 23 న ప్రపంచవ్యాప్తంగా విడుదలైంది.

## పురస్కారాలు

## వనరులు

వర్గం:2012 తెలుగు సినిమాలు
వర్గం:బ్రహ్మానందం నటించిన సినిమాలు